CELEX: 62020TN0165
Language: da
Date: 2020-10-30 00:00:00
Title: Sag T-165/20: Sag anlagt den 30. oktober 2020 — JC mod EUCAP Somalia

11.1.2021   
            
            
               DA
            
            
               Den Europæiske Unions Tidende
            
            
               C 9/23
            
         
      Sag anlagt den 30. oktober 2020 — JC mod EUCAP Somalia
      (Sag T-165/20)
      (2021/C 9/34)
      Processprog: fransk
      
         Parter
      
      
         Sagsøger: JC (ved advokat A. Van Himst)
      
         Sagsøgt: EUCAP Somalia (Mogadishu, Somalia)
      
         Sagsøgerens påstande
      
      
                  —
               
               
                  Afgørelsen af 4. november 2019, som EUCAP SOMALIA sendte, hvorved ansættelsesforholdet mellem sagsøgeren og EUCAP SOMALIA blev bragt til ophør, annulleres.
               
            
                  —
               
               
                  Afgørelsen af 3. december 2019, som EUCAP SOMALIA sendte, hvorved arbejdsforholdet mellem sagsøgeren og EUCAP SOMALIA blev bragt til ophør, annulleres.
               
            
                  —
               
               
                  Om fornødent annulleres afgørelsen af 24. januar 2020 om afslag på klagen over afskedigelsen.
               
            
                  —
               
               
                  Sagsøgte tilpligtes med tilbagevirkende kraft at udbetale sagsøgerens løn indtil kontraktforholdets endelige, regelmæssige og lovlige ophør.
               
            
                  —
               
               
                  Sagsøgte tilpligtes at forhøje beløbene med renter til den sats, som ECB har fastsat for sine vigtigste refinansieringstransaktioner, forhøjet med 3,5 procentpoint.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Det første anbringende om, at den første forkyndelse først blev sendt til sagsøgeren med beslutningen om afslag på den pågældendes klage, vedrører:
                  
                              —
                           
                           
                              Manglende virkninger og i hvert fald manglende tilbagevirkende gyldighed af forkyndelsen af 4. november 2019.
                           
                        
                              —
                           
                           
                              Den manglende overholdelse af iværksættelsen af den formelle administrative procedure og en tilsidesættelse af kontraktens artikel 21, for så vidt som sagsøgeren ikke blev hørt af sin stedfortrædende missionschef, inden der blev truffet afgørelse om afslag på den interne klage.
                           
                        
            
                  2.
               
               
                  Det andet anbringende om en tilsidesættelse af ansættelseskontraktens artikel 18 samt artikel 296 TEUF og artikel 41 i Den Europæiske Unions charter om grundlæggende rettigheder, for så vidt som sagsøgte ikke begrundede afgørelsen (afgørelserne) om afskedigelse.
               
            
                  3.
               
               
                  Det tredje anbringende om en tilsidesættelse af ansættelseskontraktens artikel 18 og om en retlig fejl ved anvendelsen af ansættelseskontraktens artikel 17.2, for så vidt som sagsøgte skulle have givet et varsel på mindst en måned.
               
            
                  4.
               
               
                  Det fjerde anbringende om en tilsidesættelse af loven af 3. juli 1978 om ansættelseskontrakter i belgisk ret, som sagsøgte har anset for at finde anvendelse på kontrakten.